Li+Wang

= Li Wang =

PENDENT REVISAR DADES


 * Data de la fitxa **

2010.10.30

**Nom del personatge**

Jordi Garcia Segura (Li Wang)

Wang: Desig d'esperança

李 (pronunciat Li, o Lee en anglès), 王 (pronunciat Wang) Normalment escriuen primer el cognom i després el nom. En Xina solen tenir només un cognom (el patern)

**Lloc i data de Naixement**

1986.07.30 a Tianjin

**Naixement**

Li Wang va néixer a l’Hospital General de l’Universitat Mèdica de Tianjin. En néixer va pesar 3,400 Kg i 51 cm d’alçada. El part va ser natural. La seva mare va estar 24 hores des que van començar les contraccions fins que va donar a llum.

La mare, soltera, tenia 15 anys quan va néixer Li Wang. Repudiada per la seva família i sense recursos econòmics el va donar en adopció al mateix hospital. El va recollir una dona que sempre esperava a la porta de la maternitat per tal d’emportar-se’ls a casa i així, de manera i l·legal, poder vendre els nadons a famílies estrangeres amb diners. Tot Tiajin la coneix i saben a què es dedica, a vegades això li ha portat més d’un problema després que alguns d’aquests nens han tornat a la Xina per conèixer els seus orígens, posant en perill el seu lucratiu negoci. Es diu Xiaoyan i viu en una petita casa en algun punt de la riba del riu Haine, es desplaça en una barca que té un drac vermell dibuixat a la proa.

**Domicili**

C / Hercegovina n º 29 1r 2a

Barcelona 08006

**Edat**

24 anys

**Alçada i pes**

1, 80 i 72 kg de pes

**Pares**

Santiago García va néixer a Barcelona el 17 abril 1957. Té 53 anys.

És arquitecte interessat en la construcció antisísmica Xina. Té un estudi amb dos socis i treballen fent projectes per a particulars adinerats o petites empreses. Els seus pares viuen retirats a Sitges on Li Wang li agrada passar els estius. Té 2 germans bessons Oscar i Pau de 45 anys i de signe gèminis, que es dediquen a la restauració són els propietaris del millor restaurant Xinès de Barcelona.

Leonor Segura va néixer a Barcelona el 15 abril 1960 té 50 anys. És acupuntora i fisioterapeuta, molt aficionada a la medicina xinesa tradicional. La seva passió són les teràpies alternatives i treballa per a un ancià metge xinès que li ensenya el que no està escrit en els llibres.

És estèril per culpa d’un càncer que va patir als 20 anys i que la deixar sense úter. Té una germana gran, Anna, la seva gran confident, ja que la seva mare va morir quan ella va néixer. Mai li va agradar la nova dona del seu pare. El seu pare de professió rellotger és pràctic i meticulós i mai s’ha entès amb ella, i molt menys amb les seves aficions tan "esotèriques" com ell diu. **Característiques físiques**

Alt prim i molt fibrat, de cara dolça i prima el seu front és inte l.ligent i els seus ulls són ametllats de color marró, el seu nas és recte i la seva boca és fina i els seus llavis són hermètics, les celles són ben traçades. Les seves mans són hàbils i ràpides, blanques i molt delicades. El seu cabell és negre i desordenat donant-li un aire distret amb algun floc sobre el front que com la resta de la cara és blanca sense una piga només les galtes són una mica rosades quan sent vergonya.

**Peculiaritat**

Sempre somriu i en fer-ho mostra una dentadura perfecta, porta un petit pírcing a la orella dreta i un borsalino autèntic que es comprà a Chicago.

**Bateig**

No està batejat, situació que en el seu moment va suposar un gran disgust per les dues famílies tan catòliques i supersticioses.

**Característiques psíquiques**

És amable, tímid i reservat. Intel·ligent i curiós, cuida el seu aspecte, és presumit a la seva manera, els altres el troben extravagant, però només és una ànima sensible que llegeix a Wilde i Goethe. Li agrada el cinema negre i l’obra de Tennessee Williams. Generós amb els sentiments, s’enamora de les persones no dels sexes, els altres el consideren ambigu i una mica sonat.

**Aficions**

Li apassiona la informàtica i sent molta curiositat pel fenomen hikikomori tan de moda al seu país d’origen, pel qual cada vegada sent més curiositat. És cinturó negre de Kung Fú i adora fer Tai-txi al jardí dels seus avis tot mirant el mar. Com la seva mare adoptiva li agrada tractar-se amb acupuntura i Reiki.

**Li agrada**

La música electrònica, Miss Kittinger, Jeff Milles, Two many djs ... i sobre tot el festival de música avançada que cada juny se celebra a Barcelona "Sónar". Els dies de pluja, ficar els peus en els bassals i passejar amb l’Ariadna sense parlar de res. Llegir sobre la Xina i somiar despert, i les sorpreses sempre que siguin bones.

**No li agrada**

Les persones fanfarrones, i perdre el temps. Odia la coliflor i la pressa, i tot el que és vulgar. Prendre el sol i les cues per entrar en qualsevol lloc. El color marró. Les dones amb pits i peus grans, no tolera que li menteixin perquè ell procura no fer-ho mai.

**Estudis**

Batxillerat i té la carrera d’informàtica. Actualment s’està plantejant fer la carrera de Cinema la SCAC. Parla correctament castellà, català i anglès, i està estudiant xinès a l'escola oficial d’idiomes.

**Llibres**

Bella del Senyor, de Profundis, el jove Werter, Faust, la Conjura dels necis, La trilogia de Larsson, Jules Verne, El descobriment de la lentitud de Sten Nadolny, Dublinesses de Joyce, Nit fantàstica de Stefan Zwig ...

**Ocupació**

Es dedica a arreglar ordinadors de manera particular per treure alguns diners.

**Doble Personalitat**

La seva altra personalitat és plena de luxúria i passió carnal, és imaginatiu i no té límits en les seves relacions cibernètiques, segueix sent lleial però aquí es permet el luxe de ser insolentment divertit, i atrevit fins al rubor. Valent, audaç, i no li importa de tant en tant provar substàncies prohibides. **2 Fets significatius de l’adolescència**

Un dia va trobar per casualitat la foto d’una adolescent xinesa, tenia els seus mateixos ulls marrons i semblava desvalguda. Darrera de la foto només hi havia escrita una adreça a Tianjin. Va trigar a preguntar qui era, encara que ja imaginava la resposta, des d’aleshores la seva mirada és una mica més trista.

El dia que va conèixer a Arlene, va saber que mai més no estaria sol en les seves fantasies.

**L’amistat amb en Lluís**

Són amics i es coneixen des de petits. Estimen la mateixa noia. La seva amistat va. sorgir al pati de l’escola; són una mica esquerps i es defensen a mort dels insults i puntades de peu, i això uneix molt ... clar que ells jugaven amb avantatge encara que Wang mai no va utilitzar els seus coneixements per atacar, i si ho va fer fou per defensar-se i aviat els van deixar en pau. Les seves primeres borratxeres, ...es van afaitar junts la primera ombra de bigoti, i per descomptat aquell estiu a casa dels avis de Wang on per primera vegada van tocar una teta de veritat, sempre ho recordarien.

**La festa de 2n de Batxillerat**

Havia acabat ja la festa i el local llogat entre tots, semblava més el desembarcament de Normandia que aquell lloc alegre on havia començat tot. L’Ariadna, en Lluís i en Wang quedaren sols i cap dels tres havia provocat els fets, potser si busquem un culpable ni tan sols n’hi va haver-hi cap. Però va succeir! i ara sentien vergonya de trobar-se abraçats al fons de la sala on estratègicament els nois de l’institut havien col·locat un enorme sofà. La roba a terra, el somriure als llavis, un mareig descomunal i molt poc equilibri, eren les sensacions que compartien els tres. Poc a poc, un sentiment desconcertant va començar a envair-los, i la qual cosa no els abandonaria en molt temps. No estava malament haver acomplert una fantasia comú. El problema era que fossin ells tres, precisament ells tres!

**El Seu secret**

Està utilitzant els seus incipients coneixements de xinès i el seu talent d'informàtic per conèixer el seu origen.

**Arlene**

Gràcies a ella no se sent l’ésser més estrany de la terra. No sent com brutes les seves inclinacions sexuals, ni la seva curiositat per certes drogues. És la seva mitja taronja de veritat, és una noia que no fa preguntes ximples, ni té falsos pudors. I quan es posa a inventar és capaç de posar els pèls de punta a qualsevol. Però és alhora femenina i tendra, lleial, alegre i apassionada. Té projectes paral·lels que no tenen res a veure amb aquest joc cada vegada més exigent i morbós però que cada cop els uneix més i del qual són incapaços de prescindir.